PMIndiaData/PMIndiaSum huggingface dataset:
পি.এম.না রসিয়ন ফেদরেসনগী প্রসিদেন্ত হিজ এক্সিলেন্সী ব্লাদিমীর পুতিনগা লোয়ননা ৱারী শাখ্রে

প্রধান মন্ত্রী শ্রী নরেন্দ্র মোদীনা ঙসি ফোন্দা রসিয়ন ফেদরেসনগী প্রসিদেন্ত হিজ এক্সিলেন্সী ব্লাদিমীর পুতিনগা ৱারী শাখ্রে। লুচিংবা অনিনা য়ুক্রেন্দা ওইরক্লিবা ফীভমগী মতাংদা খন্নখ্রে। প্রসিদেন্ত পুতিন্না প্রধান মন্ত্রীদা য়ুক্রেন অমসুং রসিয়ন তীমশিংগী মরক্তা চত্থরিবা শংদাইনবা পুরক্নবা ফীভমগী মতাংদা ব্রিফিং তৌখ্রে। প্রধান মন্ত্রী মোদীনা রসিয়া অমসুং য়ুক্রেনগী মরক্তা চত্থরিবা শংদাইনবা পুরক্নবা ৱারী শারিবা অসি তরাম্না ওকখি অমসুং উংখৎনরিবা অসি লোইশিনবা ঙম্নবা লম্বীদা লাক্কনি হায়না থাজবা থমখি। মহাক্না হৌজিক শান্তি পুরক্নবা হোৎনরিবশিং অসিদা প্রসিদেন্ত পুতিন অমসুং প্রসিদেন্ত জেলেন্সকীগী মরক্তা হকথেংননা ৱারী শাবনা চাউনা কান্নবা পুরক্কনি হায়না ৱাখল্লোন ফোঙদোকখি। মন্ত্রী মোদীনা সুমীদা হৌজিক লৈহৌরিবা ভারতকী মহৈরোয়শিং অসিগী সেফতী অমসুং সেক্যুরিতীগীদমক মহাক্না নুংনাংবা ফোঙদোকখি। প্রসিদেন্ত পুতিন্না প্রধান মন্ত্রীদা ভারতকী মহৈরোয়শিং য়াওনা মীচমশিং ইভাক্যুএসন তৌবদা খুদোংচাহন্নবগীদমক হ্যুমেনিতরিয়ন কোরিদোরশিংগা মরী লৈনবা হৌজিক পাইখৎলিবা খোঙথাংশিংগী মতাংদা ব্রিফিং তৌখি।
পি.এম.না ফেব্রুৱারী ২৩, ২০২১দা আই.আই.তি. খরগপুরদা লৈবা দা. স্যামা প্রসাদ মুখর্জী ইন্সতিত্যুত ওফ মেদিকেল সাইন্সেস এন্দ রিসর্চ শঙ্গাগনি

প্রধান মন্ত্রী শ্রী নরেন্দ্র মোদীনা ফেব্রুৱারী ২৩, ২০২১গী নুমিৎ য়ুংবা মতুং পুং ১২:৩০ তাবা মতমদা ভিদিও কনফরেন্সকী থোংদা আই.আই.তি. খরগপুরদা লৈবা দা. স্যামা প্রসাদ মুখর্জী ইন্সতিত্যুত ওফ মেদিকেল সাইন্সেস এন্দ রিসর্চ শঙ্গাগনি অমসুং আই.আই.তি. খরগপুরগী ৬৬শুবা কনভোকেসন্দা ৱা ঙাংগনি। থৌরম অসিদা ৱেস্ত বেঙ্গলগী গভর্নর, কেন্দ্রগী এজুকেসন মন্ত্রী অমসুং এজুকেসনগী কেন্দ্রগী রাজ্য মন্ত্রীনা শরুক য়াগনি। দা. স্যামা প্রসাদ মুখর্জী ইন্সতিত্যুত ওফ মেদিকেল সাইন্সেস এন্দ রিসর্চ সুপর স্পেসিএলিতী হোস্পিতাল অসি ইন্দিয়ন ইন্সতিত্যুত ওফ তেক্নোলোজী খরগপুরনা এজুকেসন মন্ত্রালয়গী মতেংগা লোইননা লিংখৎখিবনি। ইন্সতিত্যুত অসি ভারতকী তুং লমচৎ অসি সাইন্স অমসুং ইন্নোবেসনদা ইনবেস্তমেন্ত তৌবনা শেমগৎপা ঙমহনগনি অমসুং মসিগী রিসর্চ তেলেন্ত অসিনা লমজিংগদবনি হায়বা প্রধান মন্ত্রীগী ৱাখল্লোন অসিনা ইথিল পীখিবনি। হোস্পিতাল অসি তেক্নোলোজী অমসুং হেল্থকিয়র অনিনা পুনশিন্নরগা শেম্বা প্রদক্ত অমনি। আই.আই.তি. খরগপুরনা হেল্থ কিয়র তেক্নোলোজী প্রদক্তশিং শেমগৎপগী লেগেসী অসিগী মখা চত্থরকপা ওইনা হোস্পিতাল অসিনা দ্রগ দিজাইন অমসুং দেলিরীদা রিসর্চ পাঙথোকপগা লোইননা অচৌবা বাইওমেদিকেল, ক্লিনিকেল অমসুং ত্রান্সলেসনেল রিসর্চ, রিমোৎ দাইগ্নোস্তিক্স দিবেলপ তৌবা, তেলিমেদিসিন, তেলিরেদিওলোজীদা মীৎয়েং চংগনি। পোস্তগ্রেজ্যুৎ অমসুং দোক্তরেল প্রোগ্রামশিংগী মথক্তা একাদেমিক ইয়র ২০২১-২২ অসিদগী এম.বি.বি.এস. প্রোগ্রাম অসি হৌরবা য়াই হায়না পান্নরি।
প্রধান মন্ত্রীনা বঙ্গলাদেশতা এল্লাইন্স পার্তীশিংগা উনখ্রে

প্রধান মন্ত্রী শ্রী নরেন্দ্র মোদীনা, মহাক্কী বঙ্গলাদেশকী নুমিৎ নিনিগী খোঙচৎতা কনভেনর য়াওনা এল্লাইন্স পার্তী ১৪গী রাজনিতীগী লুচিংবশিংগা উন্নখ্রে। মিতিং অসিগী মনুংদা লৈবাক অনি অসিগী মরক্তা লৈরিবা মরী অসি নাকন অনিগী ওইনা চেৎশিনহন্নবা হিরমদা মরুওইনা খন্নখি।
প্রধান মন্ত্রী শ্রী নরেন্দ্র মোদী অমসুং পোর্তুগলগী প্রধান মন্ত্রী হিজ এক্সিলেন্সী এন্তোনিয়ো কোস্তাগী মরক্তা ফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি পোর্তুগলগী প্রধান মন্ত্রী হিজ এক্সিলেন্সী এন্তোনিয়ো কোস্তাগা লোয়ননা তেলিফোন্দা ৱারী শানখ্রে। প্রধান মন্ত্রীনা ফেব্রুৱারী থাদা পোর্তুগালগী রাস্ত্রপতি হিজ এক্সিলেন্সী শ্রী মার্সেলো রেবেলো দি সুজাগী ভারত খোংচৎ অদু নৌহৌনা নীংশিংখি। লুচিংবা অনিনা কোবিদ-১৯ লাইচৎকী ফিভম অমসুং মসিগী হকশেল অমসুং ইকোনোমিক ইম্পেক্ত কন্ত্রোল তৌনবা লৈবাক অনিমক্না লৌখৎলিবা খোঙথাংশিং খন্ন-নৈনখি। প্রধান মন্ত্রীনা ক্রাইসি অসি এফেক্তিব ওইনা হেন্দ তৌবগীদমক প্রধান মন্ত্রী কোস্তাবু থাগৎখি। লুচিংশিংনা ফোংদোকখি মদুদি ভাইরস অসি শন্দোকপা থিংবদা প্রোএক্তিব নেস্নেল খোংথাংশিং মতেং ওইরি। মখোয়না ফিভম অসি লাকশিংনবদা অমনা অমদা পীবা য়াবা তেঙবাং পুম্নমক ওফর তৌখি অমদি কোবিদ-১৯ থেংননবা পান্দমদা রিসর্স অমসুং ইনোবেসনদা পুন্না থবক তৌমিন্নবদসু য়ানখি। প্রধান মন্ত্রীনা লোকদাউন্না মরম ওইদুনা পোর্তুগালদগী হলকপা য়াদনা লৈরবা ভারতকী ত্রাভেলরশিংগী ভিজাগী মতম শাংদোকপগীদমক প্রধান মন্ত্রী কোস্তাবু থাগৎখি। প্রধান মন্ত্রী কোস্তানা ভারত্তা লৈরিবা পোর্তুগালগী মীওইশিংদা ইন্দিয়ন ওথোরিতীনা তেঙবাং ফংহনবগীদমক থাগৎপা ফোংদোখি। লুচিংবশিংনা ক্রাইসিস অসিগা লোয়ননা কোবিদকী মতুং ওইরক্লিবা ফিভমদা অমনা অমগা মখা তানা পাউ ফাওনবা অমসুং তাথোক-তাশিন তৌবদা য়ানখি।
শ্রী সুন্দরলাল বহুগুনানা লৈখিদবদা প্রধান মন্ত্রীনা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা শক্নাইরবা এনভাইরোমেন্তালিস্ত শ্রী সুন্দরলাল বহুগুনানা লৈখিদবদা থম্মোয় শোক্না অৱাবা ফোংদোকখ্রে। ত্বীত অমদা প্রধান মন্ত্রী হায়খি, “শ্রী সুন্দরলাল বহুগুনা জীনা লৈখিদবা অসি ঐখোয়গী লৈবাকসিগী য়াম্না চাওনা মাংজবা অমনি। মহাক্না চহি চা কয়া শুরবা মহৌশাগা শাগোন্নবগী পুন্সি মহিং উৎথোকপিরম্মী। মহাক্কী মীনুংশি অমসুং ইচম চমজবা মতৌবু কৈদৌনুংদা কাওররোই। ঐহাক্কী ৱাখলনা মহাক্কী ইমুং-মনুং অমসুং পামজবশিংগী অৱাবদা শরুক য়ারি। ওম শান্তি”।
পি.এম.না জুলাই ১৮দা এন.আই.আই.ও. সেমিনার ‘স্বাবলম্বন’দা ৱা ঙাংগদৌরি

প্রধান মন্ত্রী শ্রী নরেন্দ্র মোদীনা নই দিল্লীগী দা. অম্বেদকর ইন্তর্নেস্নেল সেন্তরদা জুলাই ১৮, ২০২২গী নুংথিল পুং ৪:৩০ তাবা মতমদা এন.আই.আই.ও. (নেবেল ইনোভেসন এন্দ ইন্দিজিনাইজেসন ওর্গনাইজেসন) সেমিনার ‘স্বাবলম্বন’দা ৱা ঙাংগদৌরি। আত্মনির্ভর ভারতকী মরু ওইবা য়ুম্বী অসি দিফেন্স সেক্তরদা মীপাল তাংদবা হায়বা অসিনি। খোঙথাং অসি মখা চত্থবা ওইনা থৌরম অসিদা প্রধান মন্ত্রীনা ইন্দিয়ন নেভীদা ইন্দিজিনস তেক্নোলোজী শীজিন্নবদা শাহৌ পীনবা পান্দম থম্মিবা ‘স্প্রিন্ত চেলেঞ্জেস’ হৌদোক্কনি। ‘আজাদী কা অমৃত মহোৎসব’কী শরুক ওইনা এন.আই.আই.ও.না দিফেন্স ইনোবেসন ওর্গনাইজেসন (দি.আই.ও.)গা চুংশিন্নদুনা ইন্দিয়ন নেভীদা অনৌবা ইন্দিজিনস তেক্নোলোজী/প্রদক্ত য়ামদ্রবদা ৭৫ ইন্দক্ত তৌনবা পান্দম থম্মি। চুংশিন্নদুনা পাইখৎপা প্রোজেক্ত অসিগী মমিং স্প্রিন্ত (সপ্পোর্তিং পোল-ভোলতিং ইন আর এন্দ দি থ্রু আইদেক্স, এন.আই.আই.ও. এন্দ তি.দি.এ.সি.) কৌই। সেমিনার অসিনা দিফেন্স সেক্তরদা মীপাল তাংদবা ওইবা ঙম্নবা মাইকৈদা ইন্দিয়ন ইন্দস্ত্রী অমসুং একাদেমিয়াগা থবক তৌমিন্ননবা পান্দম থম্মি। নুমিৎ নিনিগী সেমিনার (জুলাই ১৮-১৯) অসিনা দিফেন্স সেক্তরগীদমক রিকম্মেন্দেনশিংগী ৱাখল্লোন পুথোক্নবা কম্মন প্লেৎফোর্ম অমদা ইন্দস্ত্রী, একাদেমিয়া, সর্ভিসেস অমসুং সরকারগী লুচিংবশিং পুনশিন্নবগী ফম্পাক অমা পীরগনি। ইনোভেসন, ইন্দিজিনাইজেসন, অর্মামেন্ত অমসুং এভিএসনগী ওইবা সেসনশিং পাঙথোক্কনি। সেমিনারগী অনিশুবা নুমিৎতা সরকারগী সাগর (সেক্যুরিতী এন্দ গ্রোথ ফোর ওল ইন দি রিজন)গী বিজন অসিগী মখাদা ইন্দিয়ন ওসীন রিজনগী আউতরীচ উবা ফংগনি।
মন্ত্রী-মন্দলনা ভারত অমসুং মালদ্বীপকী মরক্তা স্পোর্তস অমসুং য়ুথ এফিয়র্সতা চুংশিন্ননবা এম.ও.য়ু. অমা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দল মীফমদা স্পোর্স অমসুং য়ুথ এফিয়র্সতা চুংশিন্ননবা রিপব্লিক ওফ ইন্দিয়াগী য়ুথ এফিয়র্স অমসুং স্পোর্তস মন্ত্রালয় অমসুং রিবপ্লিক ওফ মালদ্বীপকী য়ুথ, স্পোর্তস অমসুং কম্ম্যুনিতী এম্পাৱরমেন্ত মন্ত্রালয়গী মরক্তা খুৎয়েক পীনখিবা মেমোরেন্দম ওফ অন্দরস্তেন্দিং (এম.ও.য়ু,) অমগী মতাংদা খঙহনখ্রে। এম.ও.য়ু. অসি ২০২০গী নবেম্বরফা খুৎয়েক পীনখিবনি। পান্দমশিং ভারত অমসুং মালদ্বীপকী মরক্তা স্পোর্তস অমসুং য়ুথ এফিয়র্সকী লমদা লৈরিবা বাইলেতরেল এক্সচেঞ্জ প্রোগ্রামশিং অসিনা স্পোর্তস সাইন্স, স্পোর্তস মেদিসিন, কোচিং তেক্নিকশিং, য়ুথ ফেস্তিবেলশিং অমসুং কেম্পশিংদা শরুক য়াবগী লৌশিং অমসুং এক্সপর্তাইস হেনগৎহনবদা মতেং পাংগনি মসিনা মালেমগী ওইবা তোর্নামেন্তশিংদা ঐখোয়গী শান্নরোইশিংগী পর্ফোর্মেন্স হেনগৎহনবা অমদি ভারত অমসুং মালদ্বীপকী মরক্তা লৈরিবা বাইলেরেলগী মরী চেৎশিনহনবা ঙমগনি। কান্নবশিং স্পোর্তস অমসুং য়ুথ এফিয়র্সকী লমদা মালদ্বীপকা লোইননা থম্লিবা বাইলেতরেল কোওপরেসন অসিদগী ফংলকপা কান্নবশিং অদু শান্নরোইশিংগী মখোয়গী জাৎ-বীজাৎ, লমদম, ধর্মা অমসুং নুপা নত্ত্রগা নুপী খায়দনা চপ মান্না ফংহনগনি।
প্রধান মন্ত্রী, শ্রী নরেন্দ্র মোদী অমসুং য়ুরোপিয়ন কাউন্সিলগী প্রেসিদেন্ত, হিস এক্সেলেন্সী চার্লস মিচেলগী মরক্তা ফোনদা ৱারী শানবা

প্রধান মন্ত্রী, শ্রী নরেন্দ্র মোদীনা ঙসি ফোনদা য়ুরোপিয়ন কাউন্সিলগী প্রেসিদেন্ত, হিস এক্সেলেন্সী চার্লস মিচেলগা ৱারী শানখ্রে। প্রধান মন্ত্রীনা য়ুক্রেনদা শোকচিল্লক্লিবা ফিভম অমসুং মীওইবা খুনাইনা নংলিবা অৱাবশিং অদুগী মতাংদা মহাক্কী থমোইদা ফাওরিবা অৱাবশিং অদুবু ফোংদোকখি। মহাক্না থোক্লিবা খৎন-চৈনবগী থবকশিং অদুবু য়াম্না থুনা লেপ্নবা অমসুং ৱারী-ৱাতাই শানদুনা শন্দাইননবগীদমক্তা ভারতনা তৌখিবা আপীল অদুবু অমুক্কসু হন্না হায়খি। প্রধান মন্ত্রীনা হৌজিক লৈরিবা গ্লোবল ওর্দর অসি ইন্তর্নেস্নেল লো, য়ু.এন. চার্তর অমসুং রাজ্য কুদিংমক্কী তেরিতিরিয়েল ইন্তেগ্রিতী অমসুং সোভরেনতীগীদমক্তা ইকাইখুম্নবা অসিদা বুমফম ওই হায়না মহাক্না য়াম্না মরু ওইনা পনখি। প্রধান মন্ত্রীনা পার্তী অনিমক্কী মরক্তা ৱারী-ৱাতাই শানবা অসিবু তরাম্না ওকখি অমসুং নিংখা তম্না অমসুং অথিংবা–অপনবা লৈতবা হ্যুমেনিতেরিয়ন এক্সেস লৈহনবা অমসুং মীশিংগী মরক্তা য়াম্না কোম্না চৎথোক-চৎশিন য়াবগী মরু ওইবা অসিগী মতাংদা য়াম্না মরু ওইনা পনখি। প্রধান মন্ত্রীনা শোকহল্লবা মফমশিংদা হিদাক-লাংথকশিং য়াওনা অথুবা মতমদা রিলীফ সপ্লাইশিং থানবা ভারতনা হোৎনরিবশিং অদুগী মতাংদসু হায়খি।
প্রধান মন্ত্রীনা লৈবাক অপুনবগী উজ্জ্বলাগী কান্নবা ফংলবশিংগা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সকী থোংদা লৈবাক অপুনবগী উজ্জ্বলাগী কান্নবা ফংলবশিংগা ৱারী শানখ্রে। ৱারী শান্নবগী থৌরম অসিদা লৈবাক অপুনবগী সেন্তর ৬০০ লোম হেনবদগী, সেন্তর অমমমদগী কান্নবা ফংলবা মীওই অহুম অহুমনা শরুক য়াখি। নরেন্দ্র মোদী এপ লোইননা তোঙান তোঙানবা পাউগী চেনেলশিং অমসুং সোসিয়েল মীদিয়া প্লেৎফোর্মশিং য়াওনা তোঙান তোঙানবা প্লেৎফোর্মশিংগী থোংদা মীওই লাখ ১০ রোমনা থৌরম অসিবু য়েংখি। কান্নবা ফংলবশিংগা লোইননা ৱারী শানবা অমসুং তেক্নোলোজীগী থোংদা মখোয়না থেংনরকপশিং ফোংদোকপদা অপেনবা ফোংদোক্লদুনা প্রধান মন্ত্রীনা হায়খি মদুদি উজ্জ্বলা স্কিম অসি মাইপাকপগী খুদম অমা ওইরে। মহাক্না হায়খি মদুদি স্কিম অসিনা লৈবাক অসিদা মশক থোকনা অহোংবা পুরক্লি অমসুং অহোংবা অসিদগী লৈবাক অসিগী অপুনবা চাউখৎ-থৌরাংদা ইথিল পীররি। উজ্জ্বলা স্কিমগী থোংদগী হৌজিক ফাওবদা খুঙ্গংগী লমদা চাউরাক্না নুপী কোতি ৪ রোম এল.পি.জি. কনেক্সন ফংখ্রে। ২০১৪দগী চহি মরিগী মনুংদা পুন্না চাউরাক্না অনৌবা এল.পি.জি. কনেক্সন কোতি ১০ থাদোকখ্রে অদুম ওইনমক ১৯৫৫দগী ২০১৪ ফাওবগী মনুংদা চাউরাক্না চহি ১০গী খুজিং ৬তা শুপ্নগী এল.পি.জি. কনেক্সন কোতি ১৩ খক্তমক থাদোকখি। মহাক্কী অহানবা ৱারোল পীরকপদা প্রধান মন্ত্রীনা ১৯৩৩দা ইখিবা মুন্সী প্রেমচন্দগী ৱারীগী খুদম পীরদুনা য়ুম্বুরেম্বীশিংগী পুন্সিবু হেন্না মরু ওইহন্নবগী মথৌ তাবা অদু পনখি। মহাক্না হায়খি মদুদি উজ্জ্বলাদগী কান্নবা কয়া মরুম ফংলে, হকশেল হেন্না ফগৎলে, হু চেনবা মৈখুদগী কঞ্জবা ঙম্লে অমসুং তরু-তনানবা শিং (ফুএল) ফংলে। মহাক্না হায়খি মদুদি নুপী ওইবীশিংগী মফমদা হৌজিক অহেনবা চাগা তানশিন্নবগী তাঞ্জা ফংলে মরমদি চাকখুমদা চংহনবা মতম অদু হনথরে। প্রধান মন্ত্রীনা শাফু পীরদুনা হায়খি মদুদি কেন্দ্র সরকারনা থৌরম অসিদা ময়াই চাবা য়াওদনবা অমসুং অরোন অথুপ লৈতবগা লোইননা খুদোংচাবা ফংগদবশিং খন্ননবা কন্না হোৎনরি। মাক্না হায়খি মদুদি ভারত্তা হৌজিক খুঙ্গং চাদা ৬৯দা এল.পি.জি. য়ৌখ্রে অদুম ওইনমক খুঙ্গং চাদা ৮১দা এল.পি.জি. কনেক্সন চাদা ৭৫ য়ৌখ্রে। প্রধান মন্ত্রীগা লোইননা ৱারী শান্নবা অদুদা কান্নবা ফংলবশিংনা, মতৌ করম্না এল.পি.জি. কনেক্সন্না চাক থোংবদা মতম চংহন্দবা অমসুং করম্না ইমুং অপুনবগী পুন্সি মহিংদা মগুন হেনগৎহনবগে হায়বদুগী মতাংদা ফংদোকখি।
অর্জেন্তিনাগী রাস্ত্রপতি মীখলদা মহাক্না মাইপাকপদা প্রধান মন্ত্রীনা অলবর্তো  ফরনান্দিজদা নুংঙাইবা ফোংদোকখ্রে

অর্জেন্তিনাগী রাস্ত্রপতি মীখলদা মহাক্না মাইপাক্লকপদা প্রধান মন্ত্রী শ্রী নরেন্দ্র মোদীনা অলবর্তো ফরনান্দিজগী মফমদা নুংঙাইবা ফোংদোকখ্রে। প্রধান মন্ত্রীনা হায়খি, “রাস্ত্রপতিগী মীখলদা নহাক্না ফজনা মাইপাকপগীদমক অলবর্তো ফরনান্দিজবু থম্মোয় শেংনা নুংঙাইবা ফোংদোকচরি। ভারত অমসুং অর্জেন্তিনাগী মরক্তা লৈনরিবা অচেৎপা মরী অসি মখা তানা ফগৎহন্নবা নহাক্কা লোয়ননা থবক তৌমিন্নগনি হায়বগী থাজবা থম্লি”।
পঙ্কজ অদবানীনা আইবিএসএফ ৱার্ল্দ স্নুকর চেম্পিয়নশিপ লৌরকপদা প্রধানমন্ত্রীনা নুংঙাইবা ফোংদোকখ্রে

প্রধানমন্ত্রী শ্রী নরেন্দ্র মোদীনা হন্দক্তা লোইশিনখিবা আইবিএসএফ ৱার্ল্দ স্নুকর চেম্পিয়নশিপতা মহাক্কী ১৮শুবা মালেমগী মিংথোল ফংলকপদা শ্রী পঙ্কজ অদবানীদা নুংঙাইবা ফোংদোকখ্রে। প্রধানমন্ত্রীনা হায়খি, “হন্দক্তা লোইশিনখিবা আইবিএসএফ ৱার্ল্দ স্নুকর চেম্পিয়নশিপতা নহাক্কী ১৮শুবা মিংথোল ফংলকপগীদমক নুংঙাইবা ফোংদোকচরি পঙ্কজ অদবানী। নহাক্কী মাই পাক্লকপা অসিনা ঐখোয়বু অদুক্কি মতিক চাওথোকচবা পোকহল্লে।”
প্রধান মন্ত্রীনা দীপাৱলীনা লাকপদা মীয়ামদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা দীপাৱলীনা লাকপদা মীয়ামদা য়াইফ পাউজেল পীখ্রে। মহাক্না মৈগী কুহ্মৈ অসিনা লাকপদা মীপুম খুদিংমক্কী পুন্সিদা হরাও তয়াম্বা পুরকপা অমসুং অনা-অয়েক য়াওদনা হকচাং ফনা লৈবা ওইরসনু হায়না য়াইফ-পাউজেল পীখ্রে। প্রধান মন্ত্রীনা ত্বিত তৌখি; “মীপুম খুদিংমকপু য়াইফরবা দীপাৱলী ওইরসনু হায়না য়াইফ পাউজেল পীজরি। দীপাৱলী অসি মৈঙাল অমসুং অঙানবগা মরী লৈনৈ। য়াইফরবা কুহ্মৈ অসিনা ঐখোয়গী পুন্সিদা হরাও তয়াম্বগী অমসুং নুংঙাই য়াইফবা পুরকপা ওইরসনু। ইমুং মনুং অমসুং মরুপশিংগা লোয়ননা পাঙথোকপা নুংঙাইরবা দীপাৱলী ওইরসনু।” “দীপাৱলীনা লাকপদা পুম্নমক্তা য়াইফ পাউজেল পীজরি। মৈগী কুহ্মৈ অসিনা লাকপদা মীপুম খুদিংমক্কী পুন্সিদা হরাও তয়াম্বা পুরকপা অমসুং অনা-অয়েক য়াওদনা হকচাং ফনা লৈবা ওইরসনু।”
মন্ত্রীমন্দলনা লম্বী পাকথোক চাউথোক্নবগীদমক তেলঙ্গনা রাজ্য সরকারনা হায়দ্রবাদকী নল্লাগন্দলাদা সেন্ত্রেল ৱাতর কম্মিসনগী লম লৌশিনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা লম্বী পাকথোক চাউথোক্তুনা রেদিয়েল রোদ নম্বর ৩০গী ফিভম ফগৎহন্নবা তেলঙ্গনা রাজ্য সরকারনা সেন্ত্রেল ৱাতর কম্মিসনগী লমগী নোংপাক থংবা শরুক্তা কম্পাউন্দ ৱাল (চাউরাক্না মীতর ২০০) য়াওনা একর ১০গী ওইবা লমদগী স্ক্ব্যার য়ার্দ ৩৭২গী লম মমল পীদনা লৌশিনবদা অয়াবা পীখ্রে। দিবেলপ তৌরবা লম্বী অসিনা সেন্ত্রেল ৱাতর কম্মিসন্দা কান্নবা ফংহল্লগনি।
মন্ত্রীমন্দলনা নেস্নেল অয়ুশ মিসন (নাম)গী কেন্দ্রনা স্পোনসর তৌবা স্কিম ০১.০৪.২০১৭ দগী ৩১.০৩.২০২০ ফাওবা মখা চৎথবদা অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা চহি অহুমগী অহেনবা শেনফম লুপা কোতি ২৪০০ অমগা লোয়ননা নেস্নেল অয়ুশ মিসন (নাম)গী কেন্দ্রনা স্পোনসর তৌবা স্কিম ০১.০৪.২০১৭ দগী ৩১.০৩.২০২০ ফাওবা মখা চৎথবদা অয়াবা পিখ্রে । মিসন অসি সেপ্তেম্বর, ২০১৪দা হৌদোকখিবনি । শক্তমশিং: নাম অসি অয়ুশকী মন্ত্রালয়না অতোপ্পা পোৎশিংগী মরক্তা ইনভোল্ব তৌরিবা য়ুনিভর্সেল এস্সেস অমগা লোয়ননা কোস্ত ইফেক্তিব ওইবা অয়ুশ সর্বিসশিং ফংহন্নবগী পান্দমশিংগা লোয়ননা ইমপ্লিমেন্ত তৌখিবনি– অয়ুশ হোস্পিতালশিং অমসুং দিস্পেন্সরিশিং অপগ্রেদ তৌবা, • প্রাইমারি হেল্থ সেন্তরশিং (পিঐচসিএস), কমুনিতী হেল্থ সেন্তরশিং (সিঐচসিএস) অমসুং দিস্ত্রিক হোস্পিতালশিংদা অয়ুশকী খুদোংচাবশিং ফংহনবা, • অয়ুশ এদুকেস্নেল ইনস্তিত্যুসনশিং, রাজ্য সরকার, এএসয়ুএণ্ডঐচ ফার্মাসিশিং অপগ্রেদ তৌবগী খুথাংদা রাজ্যগী থাক্তা ইনস্তিত্যুস্নেল কেপাসিতী মপাঙ্গল কনখৎহনবা, • দ্রগ তেস্তিং লেবোরেতরিশিং অমসুং এএসয়ু এণ্ড ঐচ ইনফোর্সমেন্ত মেকানিজম, • ক্বালিতী লৈবা রো মেতরিয়েলশিং অমসুং হিদাক শিজিন্নবা পাম্বীশিং স্তোরেজ অমসুং মার্কেতিংগীদমক্তা ইনফ্রাস্ত্রকচর দিবেলপ তৌনবগী সপ্লাই মখা পিথবা ঙমহন্নবা গুদ এগ্রিকলচরেল প্রেক্তিসেজ (জিএপিএস) য়োকখৎতুনা হিদাক লাংথক্কী পাম্বীশিং থাবদা পুক্নিং থৌগৎপা । নাম অসিনা হেল্থ সর্বিশিংদা লৈরিবা অহোবশিং অদু লৈবাক অসিদা অয়ুশ হেল্থ সর্বিসশিং/এদুকেসনশিং ফংহন্নবগীদমক্তা রাজ্য/য়ুতি সরকারশিংগী ইফর্তশিং অদু সপোর্ত তৌবগী খুথাংদা মেন্সিল্লি, অখন্ননা চাওখৎপা ৱাৎলিবা অমসুং অৱাপ্পা মফমশিংদা । নামগী মখাদা অসিগুম্বা মফমশিং অমসুং মখোয়গী এনুএল প্লানদা হায়র রিসোর্সশিং এলোকেসন তৌনবগীদমক্তা অকক্নবা মথৌতাবশিং অদুদা অখন্নবা মীৎয়েং থম্লি । মিসন অসিনা ওইরকপা য়াবশিং অদু মখাদা লৈরে: অয়ুশ সর্বিসশিং অমসুং হেন্না ফবা হিদাক লাংথক অমদি খং হৈরবা মেনপৱার ফংহন্দুনা হেল্থকেয়ারগী খুদোংচাবশিং মশিং হেঙ্গৎহন্দুনা অয়ুশ হেল্থকেয়ার সর্বিসশিং হেন্না ফজনা শিজিন্নহনবা । খুৎলাই মতিক চানা লৈবা অয়ুশ এদুকেস্নেল ইনস্তিত্যুসনশিং মশিং হেঙ্গৎহনবগী খুথাংদা অয়ুশ এদুকেসন ফগৎহনবা । iii. স্ত্রিনজেন্ত ইনফোর্সমেন্ত মেকানিজমগা লোয়ননা মগুন লৈবা ফারমাসিশিং অমসুং দ্রগ তেস্তিং লেবোরেতরিশিং মশিং হেঙ্গৎহন্দুনা মগুন লৈবা অয়ুশ দ্রগশিং মরাং কায়না ফংহনবা । প্রমোতিব অমসুং প্রিভেন্তিব হেল্থ কেয়র সিস্তেমশিংগুম্না যোগ অমসুং নেচরোপেথিগী এৱারনেস অমসুং এসেপ্তেন্স হেঙ্গৎহনবা । লৈবাক মনুংগী ওইবা হর্বল রো-মেতরিয়েলশিংগী হেঙ্গৎলক্লিবা দিমান্দশিং ফংহনবা অমসুং মপান লমদশু থাদোকপা । য়ুমফম: নেস্নেল অয়ুশ মিসন্না প্রিভেন্তিব অমসুং প্রমোতিব হেল্থকেয়রগীদমক্তা নোলেজকী ত্রেজর হাউস অমা ওইরিবা অদুগুম্বা অয়ুরবেদ, সিধাহা, য়ুনানি অমসুং হোমিওপেথি (এএসয়ু এণ্ড ঐচ) গুম্বা মেদিসিনগী ওইবা মসিগী এন্সিএন্ত সিস্তেমশিংনা রিপ্রজেন্ত তৌরিবা ভারতকী লম্বা লৈত্রবা হেরিতেজ অদু শেমগৎনবা মীৎয়েং থম্লি । ইন্দিয়ান সিস্তেম ওফ মেদিসিনগী পোজিতিব ওইবা শক্তমশিং মিং পল্লবদা মখোয়গী দাইবর্সিতী অমসুং ফ্লেকসিবিলিতী, এসেসিবিলিতী, এফোর্দেবেলিতী অদু মশিং য়াম্লবা মীয়াম্না য়ারি; অরাইবা হন্থবা মমল অমসুং গ্রোইং ইকোনোমিক ভেলু অদুনা মশিং য়াম্লবা ঐখোয়গী প্রজানা মথৌতারিবা হেল্থকেয় অদু মখোয়দা ফংহন্নবগী চাওনা ওইথোকপা লৈ ।
রিয়াধতা প্রধান মন্ত্রীনা সাউদী অরাবিয়াগী ক্রাউন প্রিন্স উনখ্রে

প্রধান মন্ত্রী শ্রী নরেন্দ্র মোদীনা সাউদী অরবিয়াগী ক্রাউন প্রিন্স অবদুলাজিজ বিন সালমান অল সাউদ উনখি। উনবা অদুদা ইনর্জীগী মরি লৈনবা ৱাফম কয়া খন্নবগী মথক্ত মদুনা ভারত-সাউদী অরাবিয়াগী মরিদা অহেনবা ইনর্জী হাপখি। প্রধান মন্ত্রীনা হায়খি ঐখোয়গী মরিশিংদা ইনর্জিনা মরুওইবা য়ুম্বী অমা ওইরি।
অন্তর্তিকাগী মাউন্ত বিনসনদা মহাক্কী এক্সপিদিসন চৎনবগীদমক অরুনিমা সিনহাদা প্রধান মন্ত্রী মোদীনা মচু অহুমগী ফিরাল শীন্নখ্রে

অন্তর্তিকাগী মাউন্ত বিনসনদা মহাক্কী এক্সপিদিসন হৌবা ওইনা ঙসি অরুনিমা সিনহাদা প্রধান মন্ত্রী মোদীনা মচু অহুমগী ফিরাল শীন্নখ্রে । মাউন্ত এভরেস্ত কাখিবা অহানবা নুপী দিবয়াং, অরুনিমা সিনহানা নিউ দিল্লিদা প্রধান মন্ত্রী নরেন্দ্র মোদীগা উনখি অমসুং মহাক্কী অন্তর্তিকাগী চীং কাবগী খোঙচৎ অদুগীদমক প্রধান মন্ত্রীনা মহাক থাগৎখি । শ্রী মোদীনা মহাক্কী মাইপাকশিং থাগৎখি অমসুং মহাক্কী খ্বাইদগী নৌবা খোঙচৎ অদুগীদমক মহাক্কী য়াইফ-পাউজেল পীখি । অরুনিমা সিনহানা মমাংদা মহাদেস মঙাগী খ্বাইদগী ৱাংবা চীংদোলশিং কাখ্রে, মসি পাংথোকপা ঙম্বা অহানবা দিবয়াং নুপীনি ।
খেল রত্না এৱার্দ অসি মেজোর ধ্যান চান্দ খেল রত্না এৱার্ত হায়না থোল্লগনি: পি.এম.

প্রধান মন্ত্রী শ্রী নরেন্দ্র মোদীনা হায়খি মদুদি লৈবাক অসিগী মফম কয়াদগী নাগরীকশিংনা খেল রত্না এৱার্দ অসি মেজোর ধ্যান চান্দ খেল রত্না এৱার্দ হায়না থোন্নবা হায়রক্লি। মহাক্না হায় মখোয়গী থম্মোয়গী অপাম্বা অসি য়েংলগা খেল রত্না এৱার্দ অসি মেজোর ধ্যান চান্দ খেল রত্না এৱার্দ হায়না থোল্লগনি। প্রধান মন্ত্রীনা হায় মখা তানা মদুদি মেজোর ধ্যান চান্দ ভারতকী মিংচৎ পুরকপা অমসুং চাউথোকচনিঙাই ওইবা শান্নরোই অমনি। ঐখোয়গী লৈবক্কী শান্ন-খোৎনবদা থাক খ্বায়দগী ৱাংবা ইকাই খুম্নবা অসি মহাক্কা মমিং পীবা অসি মতিক চাই। ত্বীতকী পরিং অমদা প্রধান মন্ত্রীনা হায়খি; “নুপা অমসুং নুপীগী হোকী তীম্না অমুক্ত শান্নখিদ্রিবা মশান্ন অসিদা লৈবক পুম্বা অপেনবা ফাওনখ্র। লৈবাক অসিগী কাচিন কোয়াদগী হোকীগী নৌহৌননা পাম্বা হেনগৎনরক্লি। হায়রিবা অসি লাক্কদৌরিবা তুংগী অফবা খুদম্নি। লৈবাক অসিগী মফম কয়াদগী নাগরীকশিংনা খেল রত্না এৱার্দ অসি মেজোর ধ্যান চান্দ খেল রত্না এৱার্দ হায়না থোন্নবা ঐগী ইফমদা হায়রক্লি। ঐহাক্না মখোয়গী মিৎয়েংবু থাগৎপা ফোংদোকচরি। মখোয়গী থম্মোয়গী অপাম্বা অসি য়েংলগা খেল রত্না এৱার্দ অসি মেজোর ধ্যান চান্দ খেল রত্না এৱার্দ হায়না থোল্লগনি! জয় হিন্দ! মেজোর ধ্যান চান্দ ভারতকী মিংচৎ পুরকপা অমসুং চাউথোকচনিঙাই ওইবা শান্নরোই অমনি। ঐখোয়গী লৈবক্কী শান্ন-খোৎনবদা থাক খ্বায়দগী ৱাংবা ইকাই খুম্নবা অসি মহাক্কা মমিং পীবা অসি মতিক চাই। ওলিম্পিক্স গেম্সতা ভারতকী শান্নরোইশিংনা উৎখিবা মশান্নদা ঐখোয় পুম্বনা হরাওবা ফাওই। মরুওইনা হোকী মশান্নদা ঐখোয়গী ইচা-ইচলশিংনা মখোয়গী ঙমজবা উৎখিবা, কাননবা কন্না হোৎনখিবা অসিনা হৌজিক্কী ওইবা অমসুং লাক্কদৌরিবা মীরোলগীদমক ইথিল অমনি। লৈবাক অসিবু চাউথোকচনিঙাই ওইরিঙৈ মতম অসিদা ইরৈচা কয়া অমনা খেল রত্না এৱার্দ অসি মেজোর ধ্যান চান্দ খেল রত্না এৱার্দ হায়না থোন্নবা ৱাফম থম্লক্লি। মীয়ামগী থম্মোয়গী অপাম্বা অসি য়েংলগা খেল রত্না এৱার্দ অসি মেজোর ধ্যান চান্দ খেল রত্না এৱার্দ হায়না থোল্লগনি। জয় হিন্দ!
প্রধান মন্ত্রীগী ব্লাদিবোস্তোক খোংচৎ মনুংদা একচেঞ্জ তৌনখিবা য়ান-ৱারোল/চেরোলশিংগী পরিং

১. অপুনবা ৱারোল “থাজবা অমসুং পার্তনরশিপকী থোংদা তেংবাং পীনবগী অনৌবা অৱাংবা থাক্তা য়ৌবা”। ২. ভারত–রুসিয়া ত্রেদ অমসুং ইনভেস্তমেন্ত হেঙ্গৎহন্নবগীদমক অপুনবা স্ত্রেতেজী। ৩. ভারত সরকার অমসুং রুসিয়া সরকারগী মরক্তা রুসিয়ন/সোভিয়েৎ মিলিতরী খুৎলায়গী স্পেয়র পার্তশিং পুথোকপদা তেংবাং পীননবা য়ান–চেরোল। ৪. ভারত সরকার অমসুং রুসিয়া সরকারগী মরক্তা ওদিও–ভিজুয়েল কো–প্রদক্সনদা তেংবাং পীননবা য়ান–চেরোল। ৫. ভারতকী রোদ ত্রান্সপোর্ত অমসুং হায়ৱেজ মন্ত্রালয় অমসুং রুসিয়াগী ত্রান্সপোর্ত মন্ত্রালয়গী মরক্তা রোদ ত্রান্সপোর্ত অমসুং রোদ ইন্দস্ত্রীদা লৈবাক অনিগী তেংবাং পীনবদা য়ান–ৱারোল। ৬. ভারতকী শিপ্পিং মন্ত্রালয় অমসুং রুসিয়াগী ত্রান্সপোর্ত মন্ত্রালয়গী মরক্তা ভারতকী চেন্নই হিথাংফম অমসুং রুসিয়াগী ব্লাদিবোস্তোক হিথাংফমগী মরক্তা মেরিতাইম কম্যুনিকেশনশিং দিবেলপ তৌনবা য়ান–চেরোল। ৭. সেন্ত্রেল বোর্দ ওফ ইনদাইরেক্ত তেক্সেস এন্দ কস্তমস, ফাইনান্স মন্ত্রালয়, ভারত অমসুং ফেদরেল কস্তমস সর্ভিস (রুসিয়ন ফেদরেসন)গী মরক্তা ২০১৯–২০২২দা কস্তমস ভাইওলেসন থেংননবগীদমক তেংবাং পীননবা থৌরাং। ৮. রুসিয়ন ফেদরেসনগী ইনর্জী মন্ত্রালয় অমসুং ভারতকী পেত্রোলিয়ম অমসুং নেচরেল গ্যাস মন্ত্রালয়গী মরক্তা ত্রান্সপোর্তেসনগীদমক নেচরেল গ্যাস শিজিন্নবদা য়ান–ৱারোল। ৯. ভারতকী পেত্রোলিয়ম অমসুং নেচরেল গ্যাস মন্ত্রালয় অমসুং রুসিয়ন ফেদরেসনগী ইনর্জী মন্ত্রালয়গী মরক্তা ওইল অমসুং গ্যাস সেক্তরদা তেংবাং পীনবা হেঙ্গৎহন্নবা থৌরাং। ১০. কোল ইন্দিয়া লিমিতেদ অমসুং ফার ইন্ত ইনভেস্তমেন্ত এন্দ এক্সপোর্ত এজেন্সীগী মরক্তা রুসিয়াগী ফার ইস্ততা কুকিং কোল মাইনিং প্রোজেক্তশিং পায়খৎপদা তেংবাং পীননবা য়ান–ৱারোল। . ১১. ইনভেস্ত ইন্দিয়া অমসুং রুসিয়ন দাইরেক্ত ইনভেস্তমেন্ত ফন্দগী মরক্তা ইনভেস্তমেন্ত কোলাবোরেসনগীদমক তেংবাং পীননবা য়ান–চেরোল। ১২. ফেদরেসন ওফ ইন্দিয়ন চেম্বর্স ওফ কম্মর্স এন্দ ইন্দস্ত্রী অমসুং রোসকংগ্রেস ফাউন্দেসনগী মরক্তা তেংবাং পীননবা য়ান–চেরোল। ১৩. ফেদরেসন ওফ ইন্দিয়ন চেম্বর্স ওফ কম্মর্স এন্দ ইন্দস্ত্রী অমসুং ওতোনোমস নন–প্রোফিৎ ওর্গনাইজেসন এজেন্সীগী মরক্তা অনৌবা প্রোজেক্তশিং প্রমোৎ তৌনবা অনৌবা খোংথাংগীদমক য়ান–ৱারোল। ১৪. জোইন্ত স্তোক কম্পেনী NOVATEK অমসুং PETRONET LNG লিমিতেদকী মরক্তা দাউনস্ত্রিম LNG বিজিনেস অমসুং LNG সপ্লাইগী জোইন্ত দিবেলপমেন্তকা মরী লৈননা তেংবাং পীননবা য়ান–ৱারোল। ১৫. জোইন্ত স্তোক কম্পেনী রোসজিওলোজিয়া অমসুং সরৈ ইনফ্রাস্ত্রকরচ ফাইনান্স লিমিতেদকী মরক্তা তেংবাং পীননবা য়ান–ৱারোল;
এস.জি.পি.সি. অমসুং ফুদ প্রোসেসিং ইন্দস্ত্রীজ মন্ত্রালয়গী মীহুৎশিংনা প্রধান মন্ত্রীগা উনখ্রে

ফুদ প্রোসেসিং ইন্দস্ত্রীজকী কেন্দ্র মন্ত্রী শ্রীমতী হর্সিমৃত কোর বাদলনা লুচীংবা মীহুৎ কাংবু অমনা ঙসি প্রধান মন্ত্রী শ্রী নরেন্দ্র মোদীগা উনখ্রে। মীহুৎ কাংবু অদুদা শিরোমনী গুরদ্বারা পর্বন্দক কমিতীগী মীহুৎশিংসু য়াওখি। মীহুৎ কাংবু অদুনা কেন্দ্র সরকারগী স্কিম ‘সেবা ভোজ য়োজনা’গীদমক প্রধান মন্ত্রীবু থাগৎপা ফোংদোকখি, মদুনা গুরুদ্বারাশিং য়াওনা চেরিতেবল রেলিজিয়স ইন্সতিত্যুসনশিংনা লঙ্গর অমসুং প্রসাদ ওইনা লেম্না য়েন্থোক্নবা পোৎলমশিংদা সি.জি.এস.তি. অমসুং আই.জি.এস.তি.গী কেন্দ্রগী সেয়া.র অদু রিইম্বর্স তৌরগনি। চুগী ফার্ম তৌরিবা লৌমীশিংগী পোৎলুম অদু হন্থহন্নবা কেন্দ্র সরকারনা লৌখৎলিবা খোংথাংশিং অদুগীদমক্তসু মীহুৎ কাংবু অদুনা প্রধান মন্ত্রীবু থাগৎপা ফোংদোকখি।
মন্ত্রীমন্দলনা ভারত অমসুং গম্বিয়াগী মরক্তা ত্রেদিস্নেল সিস্তেমস ওফ মেদিসিনগী লমদা তেংবাং পীননবা য়ান-ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং গম্বিয়াগী মরক্তা ত্রেদিস্নেল সিস্তেম্স ওফ মেদিসিনগী লমদা তেংবাং পীননবা য়ান ৱারোলদা অয়াবা পীখ্রে। য়ানা ৱারোল অসি রাস্ত্রপতি শ্রী রাম নাথ কোবিন্দগী গম্বিয়া খোংচৎ মনুংদা ২০১৯গী জুলাই ৩১দা খুৎয়েক পীনখি। য়ানা ৱারোল অসিনা ভারত অমসুং গম্বিয়াগী মরক্তা ত্রেদিস্নেল সিস্তেমস ওফ মেদিসিন প্রমোৎ তৌনবগীদমক ফ্রেমৱার্ক অমা ফংহল্লগনি অমদি লম অসিদা লৈবাক অনিমক্তা কান্নবা ফংহল্লগনি। য়ানা ৱারোল অসিদা পল্লিবা থৌওংশিংনা গম্বিয়াদা অয়ুশ সিস্তেমস ওফ মেদিসিনগী মরুওইবা অদু হেঙ্গৎহল্লগনি। য়ানা ৱারোল অসিগী তুং তারকপা মহৈ অমা ওইনা ত্রেদিস্নেল মেদিসিনগী দ্রগ দিবেলপমেন্ত অমসুং প্রেক্তিসতা অনৌবা ইনোভেসনগীদমক প্রেতিস তৌরিবশিংবু ত্রেন তৌনবা খঙ-হৈরবশিং অমসুং ত্রেদিস্নেল সিস্তেমস ওফ মেদিসিন্দা রিসর্স তৌরিবা বিজ্ঞানিকশিং একচেঞ্জ তৌনবা পান্দম থম্লি।
প্রধান মন্ত্রী, শ্রী নরেন্দ্র মোদী অমসুং পোলেন্দগী প্রেসিদেন্ত, হিস এক্সেলেন্সী অন্দ্রে দুদাগী মরক্তা ফোনদা ৱারী শানবা

প্রধান মন্ত্রী, শ্রী নরেন্দ্র মোদীনা ঙসি ফোনদা পোলেন্দগী প্রেসিদেন্ত, হিস এক্সেলেন্সী অন্দ্রে দুদাগা ৱারী শানখ্রে। প্রধান মন্ত্রীনা য়ুক্রেনদগী ভারত মচাশিং লৌথোকপদদা পোলেন্দনা পাংলকখিবা মতেংশিং, অমসুং য়ুক্রেনদগী পোলেন্দদা চংলক্লিবা ভারত মচাশিংগীদমক্তা ভিজাগী মথৌ তাবা অদুবু কোমথোকপগী থৌওং অদুগীদমক্তা প্রেসিদেন্ত অন্দ্রে দুদাবু থমোই শেংনা থাগৎপা ফোংদোকখি। মহাক্না অসিগুম্বা য়াম্না ৱারবা মতম অসিদা ভারত মচাশিংদা পোলিশ সিতিজনশিংনা তরাম্না ওকপীবা অমসুং মতেং পাংবীবগীদমক্তা মহাক্কী মাইকৈদগী অখন্ননা তাগৎপা ফোংদোকখি। লৈবাক অনি অসিগী মরক্তা মহৌশাদগী লৈরকপা নুংশি-চান্নবগী মরী অদুবু পল্লদুনা, প্রধান মন্ত্রীনা ২০০১দা গুজরাতকী জুহার হাখিবগী মতাংদা পোলেন্দনা পাংখিবা মতেং অদুবু নিংশিংখি। মহাক্না অনিশুবা লাঞ্জাওগী মতমদা পোলিশ ইমুংশিং অমসুং মখোয়গীনি হায়বদা কনা লৈজদ্রবা নহা ওইরিবা অঙাংশিংবু কনবদা জাম্নাগরগী মহারাজানা লৌখিবা য়াম্না শিংথানিংঙাই ওইবা থৌদাং অদুবুসু নিংশিংখি। প্রধান মন্ত্রীনা প্রেসিদেন্ত দুদাদা রোদ ত্রান্সপোর্ত অমসুং হাইৱেজ অমসুং সিভিল এভিয়েশনগী রাজ্য মন্ত্রী, জেনরেল (দা.) ভি.কে.সিং (রিতায়র তৌরবা)বু ভারত মচাশিং লৌথোক্নবা হোৎনরিবশিং অদুবু য়েংশিন্নবা মহাক্কী অখন্নবা দুত ওইনা পোলেন্দদা লৈগনি হায়না মহাক্না খঙহনখি। প্রধান মন্ত্রীনা থোক্লিবা খৎন-চৈনবগী থবকশিং অদুবু য়াম্না থুনা লেপ্নবা অমসুং ৱারী-ৱাতাই শানদুনা শন্দাইননবগীদমক্তা ভারতনা তত্তনা তৌখিবা আপীল অদুবু অমুক্কসু হন্না হায়খি। মহাক্না লৈবাকশিংগী সোভরেনতী অমসুং তেরিতোরিয়েল ইন্তেগ্রিতীবু ইকাইখুম্নবগী মরু ওইবগী মতাংদসু য়াম্না মরু ওইনা পনখি।
মাতা ৱৈস্নো দেবি ভাৱনদা নেৎশিন্নবদগী পুনশি মাংখিবশিং অদুগীদমক্তা পি.এম.না অৱাবা ফোংদোকখি

প্রধান মন্ত্রী, শ্রী নরেন্দ্র মোদীনা মাতা ৱৈস্নো দেবি ভাৱনদা নেৎশিন্নবদগী পুনশি মাংখিবশিং অদুগীদমক্তা থমোই শোক্না নুংঙাইতবা ফোংদোকখি। ত্বীত অমদা প্রধান মন্ত্রীনা হায়খি, “মাতা ৱৈস্নো দেবি ভাৱনদা নেৎশিন্নবনা মরম ওইদুনা পুনশি মাংখিবা অসি থমোই শোক্না নুংঙাইতে। লৈখিদ্রবা অদুগী ইমুং-মনুংশিং অদুগীদমকক্তা অৱাবা ফোংদোক্লি। শোক্লবশিং অদুবুশু য়াম্না য়াংনা ফবা ওইসনু। জে.কে. এল.জি. শ্রী @manojsinha_জী, মন্ত্রী, শ্রী @DrJitendraSingh জী,@nityanandraibjpজীদা ৱারি শাখি অমসুং লৈরিবা ফিভম অদুগী মতাংদা খন্নখি।”